hotchpotch/miracl-hf-unified huggingface dataset:
กัศมีร์
กัศมีร์ () หรือที่นิยมอ่านว่า แคชเมียร์ () คือภูมิภาคทางตะวันออกเฉียงเหนือสุดของอนุทวีปอินเดีย ซึ่งก่อนคริสต์ศตวรรษที่ 19 คำว่า "กัศมีร์" ถูกใช้เพื่อสื่อถึงหุบเขากัศมีร์เท่านั้น ซึ่งเป็นหุบเขาที่คั่นระหว่างเทือกเขาหิมาลัยและเทือกเขาปีร์ปัญจาล แต่ในปัจจุบัน คำว่ากัศมีร์ครอบคลุมถึงพื้นที่ในสามประเทศ ได้แก่อาณาบริเวณในปกครองของประเทศอินเดียที่เรียกว่า "รัฐชัมมูและกัศมีร์" และอาณาบริเวณในปกครองของปากีสถานที่เรียกว่าเขต "อาซัดกัศมีร์" และ "กิลกิต-บัลติสถาน" รวมถึงอาณาบริเวณในปกครองของประเทศจีนที่เรียกว่า "อักไสชิน" และ "คาหล่าคุนหลุน"
ในช่วงคริสต์ศตวรรษที่ 1 บริเวณกัศมีร์ถือเป็นศูนย์กลางที่สำคัญของศาสนาฮินดู รวมถึงศาสนาพุทธในเวลาต่อมา ต่อมาในปีค.ศ. 1339 กัศมีร์ก็ตกอยู่ในปกครองของเจ้าอิสลามคนแรกซึ่งได้สถาปนาราชวงศ์ชาฮ์มีร์ กัศมีร์ยังเคยเป็นดินแดนในจักรวรรดิโมกุล ระหว่างปีค.ศ. 1586 ถึง 1751 และหลังจากนั้นเป็นส่วนหนึ่งของจักรวรรดิอัฟกันจนถึงปีค.ศ. 1820 ซึ่งเป็นปีที่กัศมีร์ถูกผนวกเข้าเป็นส่วนหนึ่งของจักรวรรดิซิกข์ อย่างไรก็ตาม เมื่อชาวซิกข์พ่ายแพ้สงครามกับอังกฤษในปีค.ศ. 1946 ราชาแห่งซัมมูก็ถือโอกาสเข้าซื้อดินแดนกัศมีร์จากอังกฤษ และกัศมีร์ก็อยู่ภายใต้การปกครองของรัฐซัมมูตั้งแต่นั้นเป็นต้นมา ซึ่งรัฐซัมมูเองก็มีสถานะเป็นรัฐพื้นเมืองของบริติชราชในกำกับของพระเจ้าแผ่นดินอังกฤษ
ในปีค.ศ. 1947 เมื่ออังกฤษได้แบ่งบริติชราชออกเป็นประเทศอินเดีย (ชาวฮินดู) และประเทศปากีสถาน (ชาวมุสลิม) ทั้งสองฝ่ายต่างอ้างสิทธิ์เหนือรัฐชัมมูและกัศมีร์ และบานปลายเป็นสงครามกัศมีร์ครั้งที่หนึ่ง โดยในปัจจุบันนี้ พื้นที่ 43% ของกัศมีร์อยู่ในปกครองของอินเดีย, 37% อยู่ในปกครองของปากีสถาน และราว 20% อยู่ในปกครองของจีน มีประชากรอาศัยอยู่ในกัศมีร์ทั้งสิ้นราว 13–14 ล้านคน ในจำนวนนี้ 70% อาศัยอยู่ในเขตของอินเดีย ประชากรส่วนใหญ่ในพื้นที่กัศมีร์นับถือศาสนาอิสลาม (83%) รองลงมาคือศาสนาฮินดู (14%) และศาสนาพุทธ (1%) ที่เหลือเป็นศาสนาอื่นๆ
จากัวรันดี
จากัวรันดี () เป็นแมวป่าขนาดเล็ก มีถิ่นอาศัยในทวีปอเมริกากลางและทวีปอเมริกาใต้ ลำตัวผอมเพรียว หัวเล็กแบน หางยาว ปลายหางเรียว ตัวเตี้ย ขาสั้นเล็ก ขนสั้นเกรียนและเรียบไม่มีลวดลาย สีมีสามแบบ คือดำ เทาอมน้ำตาล และน้ำตาลแดง หูสั้นกลมและอยู่ห่างกันมาก ตาเล็กอยู่ชิดกัน ม่านตาสีเหลืองเข้มหรือน้ำตาล
เดฟ โกรล
เดวิด เอริค "เดฟ" โกรล (; 14 มกราคม พ.ศ. 2512 — ) เป็นนักดนตรีร็อกและนักร้อง-นักแต่งเพลงชาวอเมริกัน ซึ่งเป็นนักร้องนำ มือกีตาร์ นักแต่งเพลงหลักและผู้ก่อตั้งวงฟูไฟเตอร์ส โดยก่อนหน้านั้น เขาเป็นมือกลองในวงกรันจ์เนอร์วานา นอกจากนี้ โกรลยังเป็นมือกลองและผู้ร่วมก่อตั้งวงเดมครุควัลเจอร์ เป็นผู้แต่งและเล่นเพลงในไซต์โปรเจ็กต์ชื่อเลท! และโพรบอท และมีส่วนเกี่ยวข้องกับวงควีนส์ออฟเดอะสโตนเอจหลายครั้งในทศวรรษที่ 2000 โกรลยังเป็นมือกลองเฉพาะกิจให้กับนักดนตรีอีกหลายคน เช่น การ์เบจ คิลลิ่งโจ๊ก ไนน์อินช์เนลส์ เดอะโพรดิจี สแลช จูเลียต ลูวิส เทนาเชียสดี ทอม เพตตีแอนด์เดอะฮาร์ทเบรกเกอร์ส และเลมมี คิลมิสเตอร์
เกิดที่เมืองวอร์เรน,รัฐโอไฮโอ มารดาคือ Virginia Jean (née Hanlon) ประกอบอาชีพครู และบิดาคือ Jame Harper Grohl ประกอบอาชีพนักข่าว เขาเป็นชาวสโลวาเกีย , เยอรมัน , และมีวงศ์ตระกูลเป็นไอริซ เมื่อเขายังเป็นเด็ก , ครอบครัวเขาได้ย้ายจากวอร์เรนไปยังเมือง สปริงฟิลด์ , รัฐเวอร์จิเนีย เมื่อ Dave Grohl อายุได้ 7 ขวบ , พ่อและแม่ได้หย่าร้างกันและ Dave Grohl ก็เติบโตมากับแม่ของเขา
โซฟี่ ซัมเนอร์
โซฟี่ ซัมเนอร์ (Sophie Sumner) คือ นางแบบแฟชั่นชาวอังกฤษ และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 18 ของรายการอเมริกาส์เน็กซ์ท็อปโมเดล
เนมูโระ
เนมูโระ (; ไอนุ: ニムオロ "นิมุโอโร") เป็นเมืองในประเทศญี่ปุ่น ในจังหวัดฮกไกโด จัดว่าเป็นเมืองเอกของกิ่งจังหวัดเนมูโระ และจัดว่าเป็นเมืองที่อยู่ทางตะวันออกที่สุด ของเกาะญี่ปุ่น
ส้มเช้ง
ส้มเช้ง (Citrus sinensis) หรือส้มตรา หมากหวาน เป็นพืชพื้นเมืองของจีน เป็นส้มในกลุ่มส้มเกลี้ยง ทรงพุ่มขนาดเล็ก ดอกสีขาวครีม ผลกลม เว้าบริเวณขั้วเล็กน้อย ก้นผลเป็นวงคล้ายมีตราติด เปลือกหนา ขรุขระ มีต่อมน้ำมันทั่วผล เมื่ออ่อนเปลือกสีเขียวเข้ม พอสุกเป็นสีเขียวอ่อนอมเหลือง ก้านผลใหญ่ เนื้อในสีเหลือง ชาวจีนใช้เป็นผลไม้มงคลในเทศกาลสารทจีน,เทศกาลไหว้พระจันทร์ และ พิธีมงคลสมรสของชาวจีน วิธีกินสดหรือทำน้ำผลไม้
เกาลัดไทย
เกาลัดไทย () เป็นพืชท้องถิ่นในจีนตอนใต้ บริเวณกวางตุ้ง กวางสี ยูนนาน ไต้หวัน จากนั้นจึงมีการแพร่กระจายไปยังอินเดีย เวียดนาม อินโดนีเซีย มาเลเซีย ญี่ปุ่น รวมทั้งไทย ผลเป็นผลแห้ง แตกเปลือกแข็ง เปลือกสีแดง หุ้มเมล็ดสีดำข้างใน เนื้อในเมล็ดสีเหลือง ต้มสุกแล้วเป็นสีเหลืองสด ผลเมื่อนำไปต้มหรือคั่วก่อนจะรับประทานได้ ไม้นำไปทำเฟอร์นิเจอร์ได้ดี เนื้อไม้มีเรซินมาก นำไปใช้ประโยชน์ทางอุตสาหกรรมได้
เกาลัดญี่ปุ่น
เกาลัดญี่ปุ่น (; )เป็นเกาลัดชนิดหนึ่งที่เป็นพืชพื้นเมืองของญี่ปุ่นและเกาหลีใต้ สูง 10-15 m ใบคล้ายกับเกาลัดหวาน ขนาดเล็กกว่าเล็กน้อย ยาว 8-19 cm และกว้าง 3-5 cm ดอกสมบูรณ์เพศ ยาว 7-20 cm ออกดอกในฤดูร้อน ติดผลในฤดูใบไม้ร่วง 
เกาลัดญี่ปุ่นเป็นผลไม้ที่สำคัญในญี่ปุ่น มีการคัดเลือกสายพันธุ์ที่ให้ผลขนาดใหญ่ มีการปลูกทั่วไปในจีนทางตะวันออกและไต้หวัน
กฤตภาศ ศักดิษฐานนท์
กฤตภาศ ศักดิษฐานนท์ หรือ กฤต เป็นนักแสดงชาวไทย
เกิดที่โรงพยาบาลพระนครศรีอยุธยา จังหวัดพระนครศรีอยุธยา สี่ปีต่อมาได้ย้ายมาอาศัยอยู่ที่ อำเภอพระพุทธบาท จังหวัดสระบุรี เขาจบปริญญาตรีเมื่อปีพ.ศ. 2544(ปีการศึกษา2543) จากคณะมนุษยศาสตร์และสังคมศาสตร์ มหาวิทยาลัยขอนแก่น วิชาเอกบรรณารักษศาสตร์และสารนิเทศศาสตร์ วิชาโทปรัชญา แล้วทำงานทั้งภาครัฐและเอกชน ต่อมาลาออกจากการเป็นบรรณารักษ์ห้องสมุดมหาวิทยาลัยมหิดล กาญจนบุรี เพื่อเป็นนักแสดงสังกัดบริษัทโพลีพลัสตั้งแต่ปี 2546 ถึงปี 2552 มีละคร 10 เรื่อง ปัจจุบัน สำเร็จการศึกษาอักษรศาสตรมหาบัณฑิต สาขาปรัชญา คณะอักษรศาสตร์ จุฬาลงกรณ์มหาวิทยาลัย รวมทั้งเป็นนักแสดงอิสระ นักเขียนอิสระ พิธีกรรายการตะลุยชุมชนทางช่อง10สถานีวิทยุโทรทัศน์รัฐสภา พิธีกรรายการก้าวเกินพอทางช่อง14เอ็มคอตแฟมิลี และเป็นอาจารย์พิเศษ สำนักงานวิชาศึกษาทั่วไป มหาวิทยาลัยเทคโนโลยีพระจอมเกล้าธนบุรี
www.facebook.com/bintokrit
https://www.youtube.com/user/bloomingtonbook
ขบวนการพลเรือนและพลรัฐ
พรรคขบวนการพลเรือนและพลรัฐ () เป็นพรรคการหนึ่งในประเทศฝรั่งเศส โดยเปลี่ยนชื่อมาจากพรรคขบวนการพลเรือน ซึ่งก่อตั้งโดยนายฌ็อง-ปิแยร์ เฌอแวนเนอมองต์ อดีตสมาชิกสังกัดพรรคสังคมนิยม (ฝรั่งเศส) เนื่องจากความไม่ลงรอยกับพรรคในเรื่องของสงครามอ่าวเปอร์เซีย และสนธิสัญญามาสทริชท์ โดยพรรคเน้นอุดมการณ์แบบกระแสความเคลือบแคลงการบูรณาการของยุโรป (Eurosceptic) และเป็นพรรคแบบนิยมฝ่ายซ้าย
พรรคขบวนการพลเรือนและพลรัฐ ได้รับเลือกสมาชิกวุฒิสภาจำนวน 1 ที่นั่ง ได้แก่นายฌ็อง-ปิแยร์ เฌอแวนเนอมองต์ ซึ่งสังกัดกลุ่ม RDSE ซึ่งเป็นกลุ่มที่ถือว่าเป็นยุโรปนิยมหัวรุนแรง
รอยัลไฮเนส
รอยัลไฮเนส () หรือ รอยัลไฮนิส (/ˈhʌɪnɪs/) เป็นฐานันดรศักดิ์ของสมาชิกราชวงศ์บางชั้นในทวีปยุโรป มักใช้นำพระนามเจ้าชายหรือเจ้าหญิงที่เป็นพระราชบุตรในสมเด็จพระราชาธิบดีหรือสมเด็จพระราชินีนาถ
ฐานันดรศักดิ์รอยัลไฮเนสมีศักดิ์ต่ำกว่า "อิมพีเรียลไฮเนส" แต่สูงกว่า "แกรนด์ดิวคัลไฮเนส", "ไฮเนส" และ "เซอรีนไฮเนส" เป็นต้น
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรมระบุว่าฐานันดรศักดิ์ "รอยัลไฮเนส" ใช้ครั้งแรกเมื่อพระคาร์ดินัล-อินฟันเตแฟร์ดีนันด์แห่งออสเตรีย พระราชโอรสพระองค์เล็กในพระเจ้าเฟลีเปที่ 3 แห่งสเปน เสด็จเยี่ยมวิกตอร์ อามาเดอุสที่ 1 ดยุกแห่งซาวอย ในระหว่างการเสด็จเยือนกลุ่มประเทศแผ่นดินต่ำ และท่านไม่ให้ดยุกเรียกท่านว่า "ไฮเนส" แต่ให้เรียกว่า "รอยัลไฮเนส" จึงถือว่า รอยัลไฮเนส มีบันทึกว่าใช้ครั้งแรกในปี ค.ศ. 1633
เมื่อแปลพระนามพระบรมวงศานุวงศ์ไทยเป็นภาษาอังกฤษ ราชบัณฑิตยสถานกำหนดให้ "รอยัลไฮเนส" เป็นคำนำพระนามาภิไธยและพระนามของพระบรมวงศานุวงศ์ที่มีพระอิสริยยศและสกุลยศชั้นเจ้าฟ้า จนถึงพระเจ้าวรวงศ์เธอ พระองค์เจ้า เช่น สมเด็จพระเทพรัตนราชสุดาฯ สยามบรมราชกุมารี ให้เขียนเป็นภาษาอังกฤษว่า Her Royal Highness Princess Maha Chakri Sirindhorn เป็นต้น
เอกรัตน์ สารสุข
เอกรัตน์ สารสุข ชื่อเล่น เอก เป็นนักแสดงชาวไทย เกิดเมื่อวันที่ 26 มีนาคม พ.ศ. 2518 เริ่มเข้ามาทำงานในวงการบันเทิงเมื่อตอน อายุ 19 ปี ด้วยการเป็นนายแบบ โดยมี ปิยะ เศวตพิกุล เป็นคนแนะนำให้มาเดินแบบ ส่งผลให้มีงานโฆษณาตามมา โฆษณาชิ้นแรกคือชาร์ป หลังจากนั้นก็เป็นคอฟฟี่เมต เมื่อโฆษณาคอฟฟี่เมตได้ถูกเผยแพร่ออกอากาศสู่สายตาคนดู จึงทำให้หลายคนเริ่มรู้จัก เอกรัตน์ สารสุข และทาง ช่อง 7 ก็ได้ติดต่อมา ละครเรื่องแรกที่ได้เล่นคือละครเรื่อง ไม้ดัด และละครที่ทำให้หลายคนรู้จัก เอกรัตน์ สารสุข คือละครเรื่อง ทัดดาวบุษยา เล่นกับ สุวนันท์ ปุณณกันต์ และ เงาอโศก เล่นกับ อิศริยา สายสนั่น และเมื่อ เอกรัตน์ สารสุข อายุครบ 29 ปี จึงตัดสินใจหันหลังให้วงการบันเทิงด้วยเหตุผลที่ว่า "รับไม่ได้ที่จะต้องอายุ 30 แล้วต้องมารับบทเป็นพ่อ"
ปัจจุบันได้ทำธุรกิจส่วนตัว เกี่ยวกับจิวเวลรี่ แบรนด์ Augusty สามารถหาซื้อได้ตาม ห้างสรรพสินค้าโรบินสัน และ ห้างสรรพสินค้าเซ็นทรัล
ฐปนัท สัตยานุรักษ์
ฐปนัท สัตยานุรักษ์ (ชื่อเล่น: จอร์จ) เป็นนักแสดง, นายแบบ, พิธีกร และศิลปินนักร้องชาวไทย มีผลงานที่โดดเด่นในด้านผลงานละครเวทีคือ "แม่เบี้ย The Art Erotic Musical" ด้านวงการเพลงคือ ซิงเกิ้ล "ยังรอ","กึ้ดเติง" และในปี 2561 กับโปรเจกต์พิเศษซิงเกิ้ล "คนโสด" ด้านละครที่สร้างชื่อเช่น ละครเรื่อง "นางฟ้ากับมาเฟีย", "มาเฟียตาหวาน", "เพลิงพระนาง" เป็นต้น
ฐปนัท สัตยานุรักษ์ (ชื่อเล่น: จอร์จ) เกิดเมื่อวันที่ 5 มกราคม เป็นนักแสดง, นายแบบ, พิธีกร และศิลปินชาวไทย มีพี่น้อง 2 คน โดยเป็นน้องชายคนเล็ก จบการศึกษาระดับประถมศึกษาและมัธยมศึกษาจาก โรงเรียนมงฟอร์ตวิทยาลัย ระดับปริญญาตรีจากคณะอุตสาหกรรมการเกษตร สาขาออกแบบผลิตภัณฑ์ มหาวิทยาลัยเชียงใหม่ ระดับปริญญาโทจากคณะภาษาและการสื่อสาร สาขาภาษาอังกฤษเพื่อการพัฒนาอาชีพ สถาบันบัณฑิตพัฒนบริหารศาสตร์ มีผลงานสร้างชื่อเช่น ละครเรื่อง "มาเฟียตาหวาน" รับบทพระเอกของเรื่อง ละครเรื่อง "เพลิงพระนาง" รับบทเป็นเจ้าปะแดง ละครเรื่อง "ชาติลำชี" รับบทเป็นพันเอกนภา และกำลังมีละครที่ถ่ายทำคือ "สะใภ้นางรำ","เรือมนุษย์","เด็กเสเพล" ทางช่อง 7
ไอรดา ศิริวุฒิ
ไอรดา ศิริวุฒิ ชื่อเล่น ไอด้า (5 กรกฎาคม พ.ศ. 2531) เป็นนักแสดงและนางแบบชาวไทย เข้าวงการจากการถ่ายนิตยสารวัยรุ่น โฆษณาและมิวสิกวีดิโอ ก่อนที่จะเป็นนักแสดงจากภาพยนตร์เรื่อง "สามมิติ" และ "เลิฟ จุลินทรีย์ รักมันใหญ่มาก" ปัจจุบันเป็นนางแบบ ดีเจ และพิธีกรรายการไนซ์แชนเนล (Nice Channel)
ไอรดา ศิริวุฒิ เกิดเมื่อวันที่ 5 กรกฎาคม พ.ศ. 2531 เป็นชาวไทยเชื้อสายจีน เธอมีพี่ชายคนหนึ่งชื่อเจมส์ มีน้องสาวสองคนชื่อเล่นว่าแคนดี้และจีน่า เธอสำเร็จการศึกษาระดับมัธยมศึกษาจากโรงเรียนสาธิตมหาวิทยาลัยรามคำแหง และระดับปริญญาตรีจากคณะวิศวกรรมศาสตร์และเทคโนโลยีอุตสาหกรรม สาขาวิชาพัฒนาผลิตภัณฑ์อาหาร มหาวิทยาลัยศิลปากร
ไอรดาเข้าสู่วงการบันเทิงจากการถ่ายแบบนิตยสารวัยรุ่นมาก่อน ภายหลังจึงเริ่มมีงานโฆษณา มิวสิกวีดิโอ พิธีกร และเป็นนักแสดงจากภาพยนตร์เรื่อง "สามมิติ" และ "เลิฟ จุลินทรีย์ รักมันใหญ่มาก"
นอกจากงานในวงการบันเทิงแล้ว เธอยังเป็นเน็ตไอดอลที่มีชื่อเสียงด้านการแต่งกาย และดีเจ ทั้งนี้ไอรดายังใฝ่ฝันที่จะเป็นอาจารย์มหาวิทยาลัย
เธอคบหากับไชยอมร แก้ววิบูลย์พันธุ์ หรือ แอมมี่ นักร้องนำวงเดอะบอททอมบลูส์ (The Bottom Blues) ซึ่งไชยอมรตกหลุมรักเธอตั้งแต่แรกเห็น ทั้งสองก็เริ่มความสัมพันธ์กันอย่างเรียบ ๆ และอยู่กินด้วยกันร่วมปีก่อนสมรส ภายหลังจากที่เธอตั้งครรภ์ได้ 5 เดือน ทั้งสองจึงได้สมรสกันแต่ไม่จดทะเบียนเมื่อวันที่ 27 พฤษภาคม พ.ศ. 2555 โดยพิธีจัดขึ้นอย่างศาสนาคริสต์นิกายโปรเตสแตนต์ เนื่องจากไชยอมรนับถือศาสนาดังกล่าว และหลังจากนี้เธอก็เปลี่ยนไปนับถือศาสนาคริสต์ตามสามี
เธอป่วยเป็นโรคไทรอยด์เป็นพิษ, ธารัสซีเมีย และโลหิตจาง ซึ่งเธอเพิ่งทราบหลังการตั้งครรภ์ ขณะที่เธอตั้งครรภ์จึงมีความเสี่ยงและเป็นอันตรายต่อเธอและเด็กในครรภ์ แต่ที่สุดเธอกำเนิดบุตรเมื่อวันที่ 21 กันยายน พ.ศ. 2555 โดยการผ่าคลอด บุตรสาวของเธอชื่อ ลัลลาเบล ศิริวุฒิ ส่วนชื่อ "ลัลลาเบล" นั้น อดีตสามีได้ให้เหตุผลว่า ""...มาจากคำว่า ลัลลาบาย ที่เป็นเพลงกล่อมเด็กเนื่องจากคุณพ่อเป็นศิลปินและหลงรักในเสียงดนตรี และ คำว่า เบล มาจากภาษาฝรั่งเศสที่แปลว่าหญิงสาวสวยเหมือนเป็นตัวแทนของคุณแม่ที่เป็นแฟชั่นนิสต้า"" แต่ปลายเดือนกันยายน พ.ศ. 2557 ไชยอมรได้ออกมายอมรับว่าได้แยกกันอยู่กับไอรดามาหนึ่งเดือน เนื่องจากตนมีหญิงอื่น ตั้งแต่นั้นเธอจึงกลายเป็นแม่เลี้ยงเดี่ยว
กลางปี พ.ศ. 2558 ไอรดาได้เปิดตัวว่าคบหากับวราวุฒิ บราวน์ ซึ่งเป็นนายแบบ ที่ต่อมาทั้งสองร่วมงานกันเป็นครั้งแรกหลังคบหามา 3 เดือน ในมิวสิกวิดีโอเพลงยิ่งกว่าฝัน ของภรัณยู โรจนวุฒิธรรม
Phpwind BBS
phpwind BBS (ชื่อย่อ : PW) เป็นระบบกระดานข่าว พัฒนาโดยชาวจีน หลักการทำงานโดยใช้ ภาษาพีเอชพีควบคู่กับระบบฐานข้อมูล โดยรองรับการทำงานบนฐานข้อมูล MySQL ถึงแม้ว่าซอฟต์แวร์ดังกล่าวจะสามารถดาวน์โหลดกันไปใช้ได้ฟรีๆ แต่ไม่ใช่ซอฟต์แวร์โอเพนซอร์ส ซึ่งเว็บการพาณิชย์ที่ต้องการใช้รุ่นเชิงพาณิชย์ ต้องทำการสั่งซื้อใบอนุญาตจากทาง PHPWind Croporation. ก่อน [แต่ประเทศไทย ไม่สามารถสั่งซื้อได้]
phpwind ได้ถูกพัฒนาขึ้นเวอร์ชันแรก ในปี 2003 ได้แก่ PHPWind 1.0 ซึ่งยังไม่เป็นที่รู้จักเท่าไรในหมู่คนไทย ต่อมาก็ได้พัฒนาต่อมาเรื่อยๆจนถึง เวอร์ชันล่าสุด ก็คือ phpwind 8.7 ซึ่งในตอนแรกนั้นพัฒนามาเฉพาะ Unicode ภาษาแบบ GBK และ BIG เท่านั้น ตั้งแต่เวอร์ชัน 5.0 จึงได้พัฒนา Unicode UTF-8 และ ภาษาไทยได้รับการพัฒนาบน Unicode UTF-8 เช่นกัน
ประเทศไทย เริ่มรู้จักกับ phpwind ในเวอร์ชัน 6.0 ซึ่งพัฒนาโดย i7forums สมัยนั้น นำทีมโดย : พี่เบิร์ด [ ชาตรี บำรุง ]
เป็นผู้พัฒนาภาษาไทยรุ่นบุกเบิก และ ได้ทำการพัฒนามาจนถึงเวอร์ชัน 8.3 และก็ได้หยุดพัฒนาจาก i7forums ในตอนนั้นไป
หลังจากที่หยุดพัฒนาภาษาไทยระยะนึง ได้มีคนทำการเปิดเว็บสนับสนุน phpwind ภาษาไทยขึ้นมาใหม่ โดยใช้ชื่อว่า "phpwindthai.Net"
และในปี 2555
6.0 พัฒนาโดย i7forums [ 2007 ]
7.0 พัฒนาโดย i7forums [ 2008 ]
7.5 พัฒนาโดย i7forums [ 2009 ]
8.0 พัฒนาโดย i7forums [ 2009 ]
8.3 พัฒนาโดย i7forums [ 2010 ]
8.5 พัฒนาโดย phpwindthai.Net [ 2011 ]
8.7 พัฒนาโดย i7forums Tha! [2012]
9.0 พัฒนาโดย
การเชื่อมต่อ FTP โอนไฟล์แนบไปเก็บไว้ที่ Server เครื่องอื่นกรณีพื้นที่ไม่เพียงพอ, ระบบสเปซ, ระบบฟอรั่ม, ระบบพอร์ทัล, การส่งข้อความด้วยรูปแบบพิเศษและอีโมติคอน, การสร้างแบบสำรวจ, การสร้างกระทู้โต้วาที, การสร้างกระทู้ค้าขาย, การสร้างกระทู้กิจกรรม, ระบบธนาคาร, ระบบไอเทมพิเศษ, ระบบสมาชิกและการกำหนดสิทธิ์ผู้ใช้, รวมถึงระบบจัดการสำหรับดูแลรักษากระดานสนทนา, ผู้ดูแลระบบสามารถจัดการเนื้อหาได้โดยง่าย, ใน phpwind เวอร์ชัน 8.7 ปรับปรุงระบบให้ทันสมัยยิ่งขึ้น
วิทยาลัยการบินนานาชาติ มหาวิทยาลัยนครพนม
วิทยาลัยการบินนานาชาติ จัดตั้งขั้นตามนโยบายของรัฐบาลปี พ.ศ. 2547 ที่จะสนับสนุนให้ประเทศไทยเป็นศูนย์กลางการบินในภูมิภาค กอรปกับการเปิดเสรีทางการบิน ส่งผลให้เกิดการขาดแคลนนักบินที่มีความรู้ความสามารถตามมาตรฐานสากล ต่อมารัฐบาลได้สนับสนุนงบประมาณจัดตั้งวิทยาลัยการบินนานาชาติขึ้นตามมติสภามหาวิทยาลัยนครพนม โดยออกประกาศจัดตั้งเมื่อวันที่ 2 เมษายน 2550 มีหน้าที่จัดการศึกษา ดำเนินการวิจัย และให้บริการทางวิชาการ เพื่อพัฒนาให้เป็นศูนย์ความเป็นเลิศทางวิชาการ และวิชาชีพด้านการบิน และอวกาศ วิทยาลัยการบินนานาชาติได้รับการรับรองให้เป็นสถาบันฝึกอบรมด้านการบิน (Approved Training Organization: ATO) จากกรมการบินพลเรือน กระทรวงคมนาคม เมื่อวันที่ 15 ตุลาคม 2550
หมายเหตุ หลักสูตรนักบินพาณิชย์ตรี ค่าใช้จ่ายตลอดหลักสูตร 22,000 บาท (รวมค่าที่พัก, อาหาร, อุปกรณ์การเรียน, เครื่องแบบ และบริการรถรับส่งระหว่างที่พักและที่เรียน) ค่าเงินสามารถเปลี่ยนแปลงได้ตามอัตราการแลกเปลี่ยน
3. http://iac.npu.ac.th/index.php?route=content/content&path=1&content_id=183
ตะกร้อไทยแลนด์ลีก 2552
ตะกร้อ ไทยแลนด์ ลีก 2552 เป็นการแข่งขันฟุตบอลไทยลีกครั้งที่ 8 
รูปการแข่งขันเดิม
มีทีมเข้าร่วมการแขง่ขันตะกร้อ ไทยแลนด์ ลีกทั้งหมด 8 ทีม โดยจะทำการแข่งขันในช่วงเดือกุมภาพันธ์ - พฤษภาคม โดยแข่งในระบบเหย้าเยือนพบกันหมดเป็นจำนวนทีมละ 14 นัด ซึ่งการแข่งขันแตละนัดทำการแข่งกัน 2 ทีม คือ ทีม ก. และ ทีม ข. หากชนะทั้งสองทีม ถือว่าเป็นผู้ชนะในนัดนั้น แต่ถ้าชนะหนึ่งทีมแพ้หนึ่งทีม ถือว่า เสมอ(โดยไม่จำนวนเซตได้เสีย) โดยผู้ชนะจะได้ 2 แต้ม, เสมอ ได้ 1 แต้ม, แพ้ ไม่ได้แต้ม การจัดอันดับ ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ทีมชนะเลิศปีนี้คือ นครปฐม
"ข้อมูลล่าสุด วันที่ 21 พฤษภาคม พ.ศ. 2552"
ตะกร้อไทยแลนด์ลีก 2554
ตะกร้อ ไทยแลนด์ ลีก 2554 เป็นการแข่งขันฟุตบอลไทยลีกครั้งที่ 10 ได้เพิ่มจำนวนสโมสรเข้าแข่งจากเดิม 8 สโมสร เป็น 10 สโมสร โดยมีสโมสร ไออาร์พีซี ถิรไทย-ระยอง กับสโมสรกาฬสินธุ์ เป็นสโมสรน้องใหม่การแข่งขันครั้ง
โดยเริ่มแข่งขันครึ่งฤดูกาลแรกระหว่างวันที่ 21 พฤษภาคม ถึง 13 กรกฎาคม 2554 และครึ่งฤดูกาลหลังระหว่างวันที่ 30 กรกฎาคม ถึง 1 ตุลาคม 2554 โดยแข่งในระบบเหย้าเยือนพบกันหมดเป็นจำนวนทีมละ 18 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ทีมชนะเลิศปีนี้คือ นครปฐม
แหล่งข้อมูล
"ข้อมูลล่าสุด วันที่ 3 ตุลาคม พ.ศ. 2554"
สนับสนุนข้อมูลการแข่งขัน และผลคะแนนโดย การกีฬาแห่งประเทศไทย
ตะกร้อไทยแลนด์ลีก 2549
ตะกร้อ ไทยแลนด์ ลีก 2549 เป็นการแข่งขันฟุตบอลไทยลีกครั้งที่ 10 ได้เพิ่มจำนวนสโมสรเข้าแข่งจากเดิม 8 สโมสร เป็น 10 สโมสร โดยมีสโมสร ไออาร์พีซี ถิรไทย-ระยอง กับสโมสรกาฬสินธุ์ เป็นสโมสรน้องใหม่การแข่งขันครั้ง
รูปการแข่งขันเดิม
มีทีมเข้าร่วมการแขง่ขันตะกร้อ ไทยแลนด์ ลีกทั้งหมด 8 ทีม โดยเริ่มแข่งขันครึ่งฤดูกาลแรกระหว่างวันที่ 29 เมษายน ถึง 10 มิถุนายน 2549 และครึ่งฤดูกาลหลังระหว่างวันที่ 17 มิถุนายน ถึง 29 กรกฎาคม 2549 โดยแข่งในระบบเหย้าเยือนพบกันหมดเป็นจำนวนทีมละ 14 นัดระบบการแข่งขันตะกร้อ ไทยลีก ดิวิชั่น 1 แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนนการจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับ ดังนี้
ทีมชนะเลิศปีนี้คือ นครปฐม
ไทยฟุตซอลเอฟเอคัพ
ฟุตซอลเอฟเอคัพ (Futsal FA Cup) เป็นการแข่งขันฟุตซอลในประเทศไทย โดยมีเป็นการแข่งขันแบบแพ้คัดออก เริ่มจัดขึ้นมาใน พ.ศ. 2553 ภายใต้ชื่อ "ยูเมะพลัส ฟุตซอล เอฟเอคัพ"
ซึ่งในปี พ.ศ. 2555 นี้นั้น ทางสมาคมฟุตบอลแห่งประเทศไทย (ในพระบรมราชูปถัมภ์) ได้มอบหมายให้ทาง บริษัท กานต์มณี เน็ตเวิร์ค จำกัด เป็นผู้รับสิทธิ์จัดการแข่งขันแต่เพียงผู้เดียว
โดยจะเริ่มทำการแข่งขันตั้งแต่วันที่ 21 พฤศจิกายน 2555 เป็นต้นไป
ลักษณะการแข่งขันของเอฟเอคัพ จะมีการให้ทีมฟุตซอลระดับขาจร หรือทีมฟุตซอลที่ยังไม่ได้มีการทำทีมแบบจริงจัง มาแข่งแบบแพ้คัดออกก่อน เพื่อหาทีมที่ดีที่สุด 16 ทีมพบกับอีก 16 ทีมจากไทยแลนด์ฟุตซอลลีกต่อไปจนกว่าจะหาผู้ชนะเพียงหนึ่งทีม
วอลเลย์บอลเอวีซีคัพ
วอลเลย์บอลเอวีซีคัพ () หรือที่รู้จักว่าวอลเลย์บอลชิงแชมป์เอเชียนคัพ () ระหว่างปี ค.ศ. 2008 และ ค.ศ. 2010 เป็นการแข่งขันวอลเลย์บอลทีมชาติสำหรับโซนเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (Asian Volleyball Confederation) การแข่งขันจัดขึ้นครั้งแรกทั้งประเภทชายและหญิงในปี ค.ศ. 2008 ที่ ประเทศไทย จะจัดขึ้นทุกๆ 2 ปี หลังจากกีฬาโอลิมปิก และชิงแชมป์โลกทั้งชายและหญิง
ร. จันทพิมพะ
ร. จันทพิมพะ เป็นนามปากกาอีกนามปากกาหนึ่งของ เริ่ม จันทพิมพะ หรือ รวงทอง นักเขียนท่านนี้เกิดเมื่อวันที่ 24 สิงหาคม พ.ศ. 2452 เขียนหนังสือตั้งแต่เป็นนักเรียนโรงเรียนวัฒนาวิทยาลัย เข้าทำงานเป็นนักเขียนจริงจังครั้งแรก ที่ หนังสือพิมพ์ "ประชามิตร" เมื่อ พ.ศ. 2484 ตำแหน่งหัวหน้าแผนกบันเทิงคดี เขียนเรื่องสั้นลงใน หนังสือพิมพ์ "รายวัน" ยุคนั้นเรื่องสั้นที่มีชื่อเสียงของก็เช่น "แสงอรุณ" "ค่าของความบาป" และ "เดือนดวงใหม่"
ทำงานอยู่ที่ น.ส.พ. "ประชามิตร-สุภาพบุรุษ" อยู่จนถึง พ.ศ. 2493 จึงลาออก นับว่าเป็นนักเขียนสตรียุคหลังเปลี่ยนแปลงการปกครอง พ.ศ. 2475 ที่เด่นมากคนหนึ่งในสมัยนั้น เรื่องที่เด่นคือ "เราลิขิต" และ "บนหลุมศพวาสิฏฐี" ซึ่งเป็นเรื่องต่อเนื่องกัน ตอนแรกชื่อ "เราลิขิต" ลงใน "ประชามิตร- สุภาพบุรุษ" ปี ๒๔๘๙ และตอนจบชื่อ "บนหลุมฝังศพวาสิฏฐี" ลงใน "สยามสมัย" ปี พ.ศ. 2493
เนื้อหาผลงานของ ร. จันทพิมพะสะท้อนภาพสังคมกรุงเทพฯ ช่วงหลังสงครามโลกครั้งที่สอง เช่น ภาวะข้าวยากหมากแพง การทุจริต คดโกง การลักลอบค้าข้าวสารของนักฉวยโอกาส นอกจากนั้นยังได้นำเหตุการณ์ประวัติศาสตร์กรณีสวรรคตของรัชกาลที่ 8 มาสอดแทรกเป็นส่วนหนึ่งในเนื้อเรื่องได้อย่างกลมกลืน อีกทั้งยังแสดงความก้าวหน้าในยุคนั้นเกี่ยวกับการเสนอเรื่องสิทธิเสมอภาคของสตรีไว้ด้วย จนเคยถูกหาว่าเป็นนักเขียนสตรีที่แหกคอกสังคม
วอลเลย์บอลหญิงชิงแชมป์เอเชียนคัพ 2008
วอลเลย์บอลหญิงชิงแชมป์เอเชียนคัพ 2008 เป็นการแข่งขันวอลเลย์บอลหญิงรายการแรกและจะคัดเลือก 4 ทีมจากโซนเอเชียเข้าแข่งขันวอลเลย์บอลเวิลด์กรังด์ปรีซ์ 2009 ทีมที่สามารถเข้าแข่งขันรายการนี้ ได้แก่ ทีมอันดับ 1-8 จากการแข่งขันวอลเลย์บอลชิงชนะเลิศแห่งเอเชีย 2007 โดยจัดการแข่งขันระหว่างวันที่ 1-7 ตุลาคม 2008 ที่ MCC Hall Convention Center The Mall จังหวัดนครราชสีมา ประเทศไทย
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2007
"* ขอถอนตัวและ เข้าแข่งขันแทน
เหตุรถไฟชนกันที่ชเซโคซินี พ.ศ. 2555
เหตุรถไฟชนกันชเซโคซินี เป็นอุบัติเหตุรถไฟชนประสานงากันในประเทศโปแลนด์ เกิดขึ้นเมื่อวันที่ 3 มีนาคม พ.ศ. 2555 เวลา 21:07 น. ตามเวลายุโรป ส่งผลให้มีผู้เสียชีวิตทั้งหมด 16 รายบาดเจ็บ 60 คน นับเป็นอุบัติเหตุรุถไฟครั้งร้ายแรงที่สุดครั้งหนึ่งในประวัติศาสตร์ของโปแลนด์ รายงานระบุว่า รถไฟสองขบวนแล่นมาบนรางเดียวกัน ขบวนหนึ่งแล่นมาจากเมืองทางตะวันออก มุ่งหน้ายังกรุงวอร์ซอ ขณะที่อีกขบวนแล่นมาผิดรางขณะเดินทางจากกรุงวอร์ซอไปยังเมืองกรากุฟทางตอนใต้ ซึ่งขณะนี้ยังไม่ทราบสาเหตุว่าเหตุใด ขบวนที่มุ่งหน้าลงใต้จึงวิ่งมาผิดราง จากอุบัติเหตุครั้งนี้ ทำให้เกิดการตั้งข้อสงสัยต่อความปลอดภัยของระบบรางรถไฟของโปแลนด์ ซึ่งเพิ่งมีการปรับปรุงเมื่อไม่นานมานี้ ขณะที่ระบบส่วนใหญ่ยังมีการใช้มาตั้งแต่ยุคคอมมิวนิสต์ ด้านนายสลาโวเมียร์ โนวัค รัฐมนตรีคมนาคมโปแลนด์กล่าวยืนยันว่า การเดินทางด้วยรถไฟยังคงมีความปลอดภัย และการปรับปรุงระบบการเดินรถทุกครั้ง รัฐบาลยังคงคำนึงถึงความปลอดภัยของผู้โดยสารเป็นลำดับแรก และอุบัติเหตุครั้งนี้เกิดขึ้นบนเส้นทางที่ได้รับการปรับปรุงแล้ว
สายซัชโช
รถไฟฮกไกโด สายซัชโช () เป็นเส้นทางรถไฟในจังหวัดฮกไกโดระหว่างสถานีโซเอ็งในซัปโปโระถึงสถานีชินตตสึกาวะ ในตำบลชินตตสึกาวะ ดำเนินงานโดย JR ฮกไกโด
นิชิโตเกียว
ในยุคเอโดะ เมื่อมีการจัดตั้งสำนักงานไปรษณีย์ เมืองทานาชิก็กลายกลายเป็นเมืองที่เจริญรุ่งเรือง เป็นศูนย์กลางการคมนาคมที่สำคัญ จนสิ้นสุดยุคเอโดะ มีการเปลี่ยนทิศทางของทางรถไฟโกบุ ซึ่งทำให้รถไฟไม่ได้ผ่านเมืองเหมือนเช่นเคย เลยทำให้เมืองนี้ก็ตกต่ำลง
เจจุงวอน ตำนานแพทย์แห่งโชซอน
เจจุงวอน () มีชื่อเต็มในภาษาไทยว่า "เจจุงวอน ตำนานแพทย์แห่งโชซอน" เป็นละครโทรทัศน์อิงประวัติศาสตร์และการแพทย์ของประเทศเกาหลีใต้ มีเนื้อเรื่องเกี่ยวข้องกับการก่อตั้ง "เจจุงวอน" โรงพยาบาลแบบตะวันตกสมัยใหม่แห่งแรกในปี ค.ศ. 1885 ซึ่งอยู่ในยุคราชวงศ์โชซ็อน นำแสดงโดย , ฮัน ฮเย-จิน และ ละครเรื่องนี้ออกอากาศทุกวันจันทร์และวันอังคาร เวลา 21.55 น. ทางช่อง ระหว่างวันที่ 4 มกราคมถึงวันที่ 4 พฤษภาคม พ.ศ. 2553 มีจำนวนตอนทั้งสิ้น 36 ตอน
วันหนึ่งโซกึนแกได้ลักลอบฆ่าสัตว์อย่างผิดกฎหมายเพื่อนำเงินไปรักษาแม่ที่ป่วยหนักแต่ถูกจับได้
เขาถูกเบคโดยังบังคับให้ชำแหละศพมนุษย์อย่างลับๆเพื่อแลกกับโทษประหาร
เปลี่ยนมาใช้ชื่อว่าฮวางจอง ทว่าเขาก็ถูกลูกน้องของเบคโดยังยิงจนได้รับบาดเจ็บสาหัสแต่ได้รับการช่วย
เหลือจากยูซอกรัน คุณหนูผู้เพียบพร้อมด้วยชาติตระกูลและจิตใจอันสูงส่งทำให้รอดชีวิตมาได้
ทว่าความลับที่เขาเคยเป็นชนชั้นต่ำก็ถูกเปิดเผยและต้องโทษประหารแต่ความสามารถในการแพทย์ของเขาที่ช่วย
ฝ่าตัดดวงตาให้กับทูตรัสเซียทำให้เขาได้รับการอภัยโทษและถูกเลื่อนขั้นจากชนชั้นต่ำเป็นสามัญชนพร้อมกับ
พระราชทานชื่อ “ฮวางจอง” ที่หมายถึงความซื่อตรงให้
ฮวางจองแต่งงานกับซอกรันและเข้าร่วมกองกำลังกู้ชาติแต่ถูกญี่ปุ่นตีแตกพ่ายเขาจึงกลับมาใช้ชีวิตเป็น
หมออีกครั้งและรักษาผู้คนตามปณิธานที่เคยตั้งเอาไว้
ในระหว่างหลบหนีได้ถูกยิงตกน้ำ แล้วคุณหนูซ๊อกรันมาพบเข้า และให้หมออัลเลนรักษาช่วยชีวิตไว้ได้สำเร็จ- งดออกอากาศในวันอาทิตย์ที่ 3 มิถุนายน 2555 เนื่องออกอากาศรายการ Thailand Got Talent 2
- งดออกอากาศในวันเสาร์ที่ 9 มิถุนายน 2555 เนื่องจากโทรทัศน์รวมการเฉพาะกิจถ่ายทอดพิธี พระบาทสมเด็จพระเจ้าอยู่หัว เสด็จพระราชดำเนิน ไปทรงเปิดพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ณ สวนหลวงพระราม 8
- งดออกอากาศในวันเสาร์ที่ 7 กรกฎาคม 2555 เนื่องจากโทรทัศน์รวมการเฉพาะกิจถ่ายทอดพิธี พระบาทสมเด็จพระเจ้าอยู่หัว เสด็จพระราชดำเนินทางชลมารค ไปทรงเปิดโครงการชลประทาน อันเนื่องมาจากพระราชดำริ 5 โครงการ ที่กรมชลประทาน สามเสน
- งดออกอากาศในวันเสาร์ที่ 28 กรกฎาคม 2555 เนื่องจากโทรทัศน์รวมการเฉพาะกิจถ่ายทอดสด พิธีจุดเทียนชัยถวายพระพร เนื่องในงานเฉลิมพระเกียรติ 60 พรรษา สมเด็จพระบรมโอรสาธิราชฯ สยามมกุฎราชกุมาร
- งดออกอากาศในวันเสาร์ที่ 4 สิงหาคม 2555 เนื่องจากออกอากาศรายการไทยแลนด์ ก๊อตทาเลนต์ ซีซั่น 2 เพราะถ่ายทอดสด การแข่งขันกีฬาโอลิมปิก 2012 ในวันอาทิตย์ที่ 5 สิงหาคม 2555
มัสซีมีเลียโน อัลเลกรี
มัสซีมีเลียโน อัลเลกรี () เกิดเมื่อวันที่ 11 สิงหาคม ค.ศ. 1967 เป็นผู้ฝึกสอนฟุตบอลชาวอิตาลี และอดีตนักฟุตบอล ปัจจุบันเป็นผู้จัดการทีมให้กับยูเวนตุส ในเซเรียอา
วอลเลย์บอลหญิงชิงแชมป์เอเชียนคัพ 2010
วอลเลย์บอลหญิงชิงแชมป์เอเชียนคัพ 2010 จัดขึ้นที่เมืองไท่ฉาง ประเทศจีน
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2009
รายชื่อภาพยนตร์ของพิกซาร์
พิกซาร์ เป็นสตูดิโอสร้างคอมพิวเตอร์แอนิเมชันสัญชาติอเมริกัน ตั้งอยู่ที่เมืองเอเมอรีวิลล์ รัฐแคลิฟอร์เนีย ปัจจุบันเป็นส่วนหนึ่งของบริษัทเดอะวอลต์ดิสนีย์
ภาพยนตร์เรื่อง "Newt" มีกำหนดฉายในปี 2012 แต่ต่อมาก็ถูกยกเลิก
โดย จอห์น แลสแซสเตอร์ บอกว่าภาพยนตร์มีเนื้อเรื่องคล้ายคลึงกับภาพยนตร์เรื่อง "ริโอ เดอะ มูฟวี่" ของ Blue Sky Studios ซึ่งฉายในปี 2011
จิรากร สมพิทักษ์
จิรากร สมพิทักษ์ (เกิด 9 สิงหาคม พ.ศ. 2520) รู้จักกันในนาม เอ๊ะ จิรากร เป็นนักร้องไกด์ให้แก่ศิลปินดัง ๆ หลายคน อีกทั้งยังเป็นนักร้องนำวง Nothing To Lose และได้เซ็นสัญญาเป็นศิลปินในสังกัด WE records ของเครือ จีเอ็มเอ็ม แกรมมี่ 
เมื่อปี พ.ศ. 2554 หลังจากนั้นออกซิงเกิ้ล เพลง "ไม่มีตรงกลาง" และเพลง "จากนี้ไปจนนิรันดร์" ในอัลบั้ม Project Love Pill ซึ่งเป็นผลงานเพลงที่ทำให้เป็นที่รู้จัก
จิรากร เป็นชาวอำเภออัมพวา จังหวัดสมุทรสงคราม ศึกษาที่คณะศึกษาศาสตร์ มหาวิทยาลัยเกษตรศาสตร์ วิทยาเขตกำแพงแสน จนเรียนจบทำวงเล่นตามผับและทำเพลงใต้ดิน แต่ไม่ได้มีผลงานออกมาสู่สาธารณชน และได้เข้ามาทำงานกับค่ายเพลงใต้ดินซึ่งมีวง Dezember กับ Heretic angle เป็นวงหลัก ต่อจากนั้นเข้ามาเป็นศิลปินฝึกหัดสังกัดอัปจี ในเครือแกรมมี่ และช่วยทำเพลงวงโปเตโต้ด้วยในชุดรีเฟรช และได้รู้จักกับปฏิเวธ อุทัยเฉลิม ที่ชวนไปเป็นนักร้องไกด์เพลง จนได้ร้องเพลง เพลงแรกคือ "ไม่มีตรงกลาง" หนึ่งในเพลงในอัลบั้ม "Project Love Pill " จนได้มาทำอัลบั้มชุดแรก "ใจกลางความรู้สึกดีดี" ออกในปี 2555เอ๊ะ จิรากร ที่ อินสตราแกรม
เอ๊ะ จิรากร ที่ เฟสบุ๊ค
มีเดียไฟร์
MediaFire เป็นบริษัทผู้ให้บริการ รับฝากไฟล์ อยู่ในรัฐ Shenandoah เท็กซัส ประเทศสหรัฐอเมริกา โดยมีการก่อตั้งในปี 2549 จนถึงปัจจุบัน Mediafire ได้มีผู้ใช้มากกว่าเดือนละ 150 ล้านคน
MediaFire เป็นบริการรับฝากไฟล์ที่ไม่จำกัดพื้นที่ในการเก็บรักษาไฟล์ โดยแต่ละไฟล์ต้องมีขนาดไม่เกิน 200 MB และ สามารถเก็บเพิ่มขึ้นได้ 4 GB สำหรับ MediaFire Pro และเก็บได้ถึง 10 GB สำหรับ MediaFire Business ซึ่ง ผู้ใช้งานแต่ละคนสามารถส่งลิงก์เชื่อมโยงไฟล์ไปถึงผู้ใช้คนอื่น ให้ผู้ใช้สามารถ ดาวน์โหลดได้
MediaFire Express เป็นโปรแกรมสำหรับ Windows, Mac, และ Linux สำหรับจัดการไฟล์ของ MediaFire และยังสามารถใช้ถ่าย Screenshot หน้าจอ เพื่ออัปโหลดขึ้น MediaFire ได้ทันทีMediaFire Express
ปัญจศีล (การเมือง)
ปัญจศีล (ภาษาอินโดนีเซีย:Pancasila) เป็นคำที่มาจากภาษาชวาโบราณที่รับมาจากภาษาสันสกฤต หมายถึงหลัก 5 ประการที่เป็นปรัชญาแห่งรัฐของอินโดนีเซีย คือ 
หลักการนี้กำหนดโดยซูการ์โน ในการกล่าวสุนทรพจน์เมื่อ 1 มิถุนายน พ.ศ. 2488 ต่อคณะกรรมการสืบสวนเพื่อความเป็นเอกราช หลักปัญจศีลนี้ได้ถุกรวมเข้ากับรัฐธรรมนูญของสาธารณรัฐเมื่อ พ.ศ. 2521 โดยก่อนหน้านี้จะกล่าวถึงในรัฐธรรมนูญเพียงกว้างๆ ต่อมา ใน พ.ศ. 2528 ทุกองค์กรและพรรคการเมืองถูกบังคับให้รับหลักปัญจศีลเป็นอุดมการณ์เดียว ทั้งนี้ ซูฮาร์โตได้เรียกประชาธิปไตยของอินโดนีเซียว่าประชาธิปไตยแบบปัญจศีล แต่การนำหลักปัญจศีลมาตีความของซูฮาร์โต ทำให้หลักปัญจศีลหมดความน่าเชื่อถือก่อนที่ซูฮาร์โตจะหมดอำนาจใน พ.ศ. 2541 แต่ยังเป็นปรัชญาแห่งรัฐของอินโดนีเซียจนถึงปัจจุบัน
กลุ่มมุสลิมอนุรักษนิยมไม่เห็นด้วยกับหลักปัญจศีลเพราะเห็นว่าเป็นการนำสิ่งที่สร้างขึ้นโดยมนุษย์มายกย่องให้สูงกว่าอัลกุรอ่าน เช่นกลุ่มเจไอ และดารุลอิสลามซึ่งต้องการให้อินโดนีเซียเป็นรัฐอิสลามจึงไม่เห็นด้วยกับหลักปัญจศีล ใน พ.ศ. 2491 เกิดความรุนแรงต่อต้านหลักการของสาธารณรัฐใหม่จนกลายเป็นสงครามกลางเมืองมีผู้เสียชีวิตจำนวนมาก
แอน มิตรชัย
แอน มิตรชัย นักร้อง นักแสดงหญิง นางแบบชาวไทย และมีผลงานกับค่ายหนังบอลลีวู๊ด ประเทศอินเดีย
แอน มิตรชัย มีชื่อและนามสกุลจริงว่า จริยา สมบูรณ์ หรือ ปรียา สมณะบารมี เป็นบุตรคนที่สองของสมศักดิ์ ใจกว้าง และวงเดือน สมบูรณ์ เธอเป็นลูกสาวคนเดียว และมีพี่น้องร่วมท้องทั้งหมด 3 คน เธอเป็นคนกลาง และเป็นน้องสาวแท้ๆ ของพระเอกลิเกและนักร้องนักแสดงไชยา มิตรชัย นอกจากนั้นยังมีน้องชายอีกหนึ่งคน คือ มิตร มิตรชัย
แอน มิตรชัย เกิดเมื่อวันพฤหัสบดีที่ 26 พฤษภาคม พ.ศ. 2526 โดยเกิดที่จังหวัดอ่างทอง มีความสามารถมากมายเป็นทั้งนางเอกลิเก นักประพันธ์บทลิเก นักร้อง และนักแสดง เธอเริ่มแสดงลิเกครั้งแรกตั้งแต่อายุ 5 ขวบ โดยแอนมีลูกชาย 2 คน ชื่อ อิ่มข้าว และ อุจระ.
ไม่มี
Live My Life My Way (2014)
Lucky Tonight (2013)
Chali Hawa Uthi Ghata (2012)
หล่อไม่บริสุทธิ์ (2010)
หัวบันไดไม่แห้ง (2008)
ฟ้าเคียงดาว (2007)
ความทรงจำ (2006)
เอื้ออาทร 2 (2005)
เอื้ออาทร1 (2004)
โอ๊ยไม่เชื่อหรอก (2003)
ใจดำทำดี (2001)
วันแรกแจกเพจ (1999)
จุฬาตรีคูณ (1998)
ชวนเล่นเกม (1997)
นักร้องประกวดหญิง (1996)
เมตตาดอกดิน (1995)
ไม่ไหวนะเนี่ย (1994)
ผัวนอกบัญชี (1993)
แอน มิตรชัย มีผลงานเพลงลูกทุ่งในสังกัดค่าย RS Promotion จำนวน 5 อัลบั้ม ซึ่งในช่วงนั้นแอน มิตรชัยได้มีละครทีวีกับช่อง 7 และในขณะเดียวกันก็ได้มีโอกาสร้องเพลงประกอบละคร และเป็นเพลงสร้างชื่อให้กับเธอ คือเพลง หงษ์ฟ้า และ สังข์ทอง แต่เธอไม่ได้รับงานละครมากนักเนื่องจากมีคิวงานแสดงลิเกยาวไปข้ามปี เธอและครอบครัวจึงใช้ชีวิตส่วนใหญ่เดินทางไปแสดงลิเกยังจังหวัดต่างๆ ทั่วประเทศไทยจนผลงานโด่งดังเป็นที่รู้จักมาจนถึงทุกวันนี้ และแอน มิตรชัย ยังไดัมีโอกาสแสดงลิเกหน้าพระที่นั่งสมเด็จพระนางเจ้าพระบรมราชินีนาถและพระบรมวงศานุวงศ์อีกหลายพระองค์ เนื่องในโอกาสสำคัญต่างๆ
ความภาคภูมิใจสูงสุดของแอน มิตรชัยคือการที่เธอได้รับรางวัลพระราชทานจากพระบาทสมเด็จพระเจ้าอยู่หัวในฐานะผู้สืบสานวัฒนธรรมไทยดีเด่น
ซึ่งรางวัลนี้เป็นแรงบันดาลใจและเป็นแรงผลักดันให้เธออยากนำศิลปะการแสดงลิเกไปเผยแพร่ยังที่ต่างๆ ทั่วโลก
นอกจากนั้นแอน มิตรชัย ยังมีความภาคภูมิใจที่เธอได้เกิดในครอบครัวลิเก และครอบครัวของเธอนับเป็นคณะลิเกชื่อดังชั้นแนวหน้าของเมืองไทย 
ซึ่งมีงานการแสดงต่อเนื่องมาทั่วประเทศไทยแล้วกว่า 25 ปี จนกระทั่ง แอน มิตรชัยได้ก้าวเข้าสู่วงการบอลลีวู้ด
​ปัจจุบันเธอมีผลงานการแสดงและร้องเพลงในภาพยนตร์ที่ประเทศอินเดีย ซึ่งผลงานชิ้นแรกในวงการบอลลีวู๊ดของเธอ แอน มิตรชัย รับบทเป็นนางเอกภาพยนตร์บอลลีวูดในเรื่อง Ishk Actually 
คู่กับ นักแสดงชื่อดังของอินเดีย ราจีฟ คานเดลวาล (Rajeev Khandelwal) นอกจากนั้น แอน มิตรชัย ยังได้ร้องเพลงประกอบภาพยนตร์ที่มีชื่อว่า “Lucky tonight” 
และ “Forever More” เป็นภาษาฮินดีและอังกฤษ รวมถึง Music Video Theme song อีกหนึ่งเพลงชื่อว่า Injar Pinjar และปี 2014 ได้ออกอัลบั้มอินเตอร์เนชั่นแนลอัลบั้ม Live My Life My Way ภายใต้สังกัดยูนิเวอร์แซลมิวสิค
ร้องเพลงเทิดพระเกียรติพระบาทสมเด็จพระเจ้าอยู่หัวและสมเด็จพระบรมราชินีนาถเพลงประกอบพรีเซนเตอร์กองทัพบกแห่งชาติ (Honorable Award for Contribution to Thailand's International Film Industry)
วา (เมือง)
วา () เป็นเมืองหลวงของแคว้นอัปเปอร์เวสต์ ประเทศกานา ตั้งอยู่ใกล้เขตแดนทางด้านทิศใต้สุดของประเทศบูร์กินาฟาโซ ประชากรส่วนใหญ่เป็นมุสลิม เป็นเมืองศูนย์กลางการเดินทางของทิศตะวันตกเฉียงเหนือของกานา ยังมีสนามบินเล็ก ๆ
เวสเตโรส
เวสเตโรส () เป็นเมืองในประเทศสวีเดน ตั้งอยู่ตอนกลางของประเทศ บนฝั่งทะเลสาบเมลาเรน บริเวณปากแม่น้ำสวาร์ต ในจังหวัดเวสมันลันด์ อยู่ห่างจากกรุงสตอกโฮล์มไปทางทิศตะวันตกราว 100 กิโลเมตร เมืองมีประชากร 110,877 คน ในปี ค.ศ. 2010
ลีวอร์โน
ลีวอร์โน () เป็นเมืองท่าบนฝั่งทะเลติร์เรเนียน ในแคว้นตอสคานา ประเทศอิตาลี เป็นเมืองหลวงของจังหวัดลีวอร์โน มีประชากรราว 161,000 คน ในปี ค.ศ. 2011 เป็นศูนย์กลางการคมนาคม มีอุตสาหกรรมต่อเรือ กลั่นน้ำมัน เคมีภัณฑ์ ผลิตภัณฑ์จากทองแดง
สกีดาม
สกีดาม () เป็นเมืองและเทศบาลในจังหวัดเซาท์ฮอลแลนด์ ประเทศเนเธอร์แลนด์ เป็นส่วนหนึ่งของเขตนครหลวงรอตเทอร์ดาม ตั้งอยู่ทางตะวันตกของรอตเทอร์ดาม ทางตะวันตกของเมืองวลาร์ดิงเงิน ทางใต้ของเมืองเดลฟท์ เป็นที่รู้จักในฐานะเมืองศูนย์กลางประวัติศาสตร์ที่มีคลองมากมาย มีกังหันลมที่สูงที่สุดในโลก
แซ็งเตเตียน
แซ็งเตเตียน (, ) เป็นเมืองทางตอนกลางค่อนไปทางตะวันออกของประเทศฝรั่งเศส เป็นเมืองหลวงของจังหวัดลัวร์ มีประชากรราว 178,530 คน (ค.ศ. 2007) เป็นศูนย์กลางอุตสาหกรรมสิ่งทอและการฟอกย้อม ผลิตเหล็กกล้าเจืออาวุธและกระสุน เป็นเมืองแรก ๆ ของฝรั่งเศสที่มีการปฏิวัติอุตสาหกรรม
วัดบางน้อยใน
วัดบางน้อยใน เป็นวัดราษฎร์ สถานที่ตั้งเลขที่ 17 หมู่ที่ 11 ถนนบางหลวง-วัดไผ่โรงวัว ตำบลบางหลวง อำเภอบางเลน จังหวัดนครปฐม พื้นที่ที่ตั้งวัดมีเนื้อที่ 32 ไร่ 2 งาน 47 ตารางวา ตามหนังสือโฉนดเลขที่ 35690 สร้างขึ้นประมาณปี พ.ศ. 2466 ได้รับพระราชทานวิสุงคามสีมา วันที่ 22 กุมภาพันธ์ พ.ศ. 2503 เป็นปีที่ 15 ในรัชกาลปัจจุบัน
วัดบางน้อยใน
ภาพถ่ายทางอากาศ วัดบางน้อยใน จาก wikimapia
วรกรณ์ วิจารณ์ณรงค์
วรกรณ์ วิจารณ์ณรงค์ () หรือรู้จักกันในนามของ โค้ชอ้วก (AFC "A" licence football coaching) เกิดเมื่อวันที่ 23 มิถุนายน พ.ศ. 2509 เป็นชาว กรุงเทพมหานคร ในอดีตเคยเป็นนักฟุตบอลของ ทีมชาติไทย คนหนึ่งที่มีชื่อเสียงโด่งดังมากในสมัยนั้น วรกรเคยเป็น กองหน้า ให้กับ 3 สโมสรคือ สโมสรกีฬาราชประชา สโมสรฟุตบอลโอสถสภา เอ็ม–150 สระบุรี และ สโมสรฟุตบอลการท่าเรือไทย โดยเฉพาะตอนอยู่กับ การท่าเรือไทย ในปี 2534 เขาได้รับโอกาสลงเล่นเป็นตัวจริงมาหลายครั้ง แต่แล้วในปี พ.ศ. 2539 วรกรได้ประกาศแขวนสต๊กของตนไว้กับ สโมสรการท่าเรือไทยในวัย 30 ปี แล้วยกเล่นงานเกี่ยวกับวงการฟุตบอลไทยไป โดยไม่มีสาเหตุ
ประสบการณ์ด้านผู้ฝึกสอน "โค้ชอ้วก" วรกรณ์ วิจารณรงค์ กับ สมชาย ทรัพย์เพิ่ม สองโค้ชที่มีความผูกพันกันอย่างยาวนานตั้งแต่สมัยเป็นนักเตะ ทั้งสองร่วมกันสร้างสโมสรมหาวิทยาลัยกรุงเทพ โดย สมชาย ทรัพย์เพิ่ม เป็นเฮดโค้ชและมี วรกรณ์ วิจารณรงค์ เป็นผู้ช่วยโค้ชคู่บุญมาตั้งแต่ช่วงต้นปี 2540 พาทีมไต่เต้าจากฟุตบอลถ้วย ข. จนขึ้นดิวิชั่น 1 และคว้าแชมป์ไทยพรีเมียร์ลีก ในฤดูกาล พ.ศ. 2549
ซึ่งต่อในปี พ.ศ. 2552 วรกร ได้มาเป็น ผู้ฝึกสอน (ผู้จัดการทีม) เต็มตัว ซึ่งสโมสรที่เชิญตัวเขาไปคือ แบงค็อกยูไนเต็ด สโมสรฟุตบอลในดิวิชั่น 1 ของประเทศไทย โดยเขานำทีมแบงค็อกยูไนเต็ดเก็ยบชัยชนะได้อย่างง่ายโดยแพ้ไม่ถึง 7 นัดใน 1 ฤดูกาล แล้วหลังจากนั้นในปี พ.ศ. 2553 เขาได้ขอลาออกจากแบงค็อกยูไนเต็ด ซึ่งไม่ทราบสาเหตุจากการลาออก แล้วเขาได้ไปคุม ราชนาวี เป็นเวลา 2 ปี และเขาเคยได้มาคุม สโมสรฟุตบอลการท่าเรือไทย ใน ไทยพรีเมียร์ลีก ฟุตบอลลีกสูงสุดของ ประเทศไทย ต่อมาได้คุมทีมสโมสรฟุตบอลจังหวัดอ่างทอง ในลีกภูมิภาคดิวิชั่น 2 ภาคกลางและตะวันตก ได้ครึ่งฤดูกาล2013-2014ทำอันดับลุ้นพื้นที่แชมเปี้ยนลีก ต่อมาคุมสโมสรฟุตบอลเจ ดับบลิว แบงค็อก ยู เอฟซี ในลีกภูมิภาคดิวิชั่น 2 ภาคกลางและตะวันตก จะสังเกตุได้ว่าเขามักได้งานลักษณะเผือกร้อนแก้ปัญหาที่ค้างคาตลอด
ปัจจุบัน ตั้งแต่วันที่ 6 เมษายน พ.ศ. 2558 โค้ชอ้วก ได้เข้ามาคุมทีม สโมสรฟุตบอลจังหวัดพิจิตร ในศึก ไทยลีกดิวิชัน 1 2558 (D1) ในนัดที่ 7 ของฤดูกาล โดยก่อนหน้านี้พิจิตร มี 6 นัด 6 แต้ม ซึ่งก็ไม่ได้เผือกร้อนอะไรนัก นี่คือ บทพิสูจน์ของเขาในการพาทีมพิจิตรไปสู่เป้าหมาย
อันเดรอา สตรามัชโชนี
อันเดรีย สตรามัชโชนี () เกิดเมื่อวันที่ 9 มกราคม ค.ศ. 1976 ในเมือง โรม ประเทศอิตาลี เคยเป็นอดีตนักฟุตบอลของ โบโลญญ่า สโมสรฟุตบอลชื่อดังในอิตาลีมาก่อน โดยเล่นในตำแหน่ง กองหลัง ปัจจุบันเขาได้มาเป็นผู้จัดการทีมของ สโมสรฟุตบอลอินเตอร์มิลาน ใน เซเรียอา ประเทศอิตาลี
รัล์ฟ รังนิค
รัล์ฟ รังนิค (; เกิดวันที่ 29 มิถุนายน ค.ศ. 1958) เป็นผู้จัดการทีมชาวเยอรมัน รังนิคเคยคุมสโมสรฟุตบอลชื่อดังในเยอรมนีมาก่อน อาทิ ฮันโนเฟอร์ 96, เอสซี คอร์ป และสโมสรอื่นอีกมากมาย
โกลด มาเกเลเล
โคล้ด มาเคเลเล่ สินดา () เกิดวันที่ 18 กุมภาพันธ์ ค.ศ. 1973 เป็นอดีตนักฟุตบอลและผู้ฝึกสอนชาวฝรั่งเศส ที่ปัจจุบันเป็นผู้ช่วยผู้ฝึกให้กับ คาร์โล อันเชล็อตตี ให้กับ สโมสรฟุตบอลปารีส แซ็งต์-แชร์แมง ในลีกเอิง
สโมสรฟุตบอลคาร์ดิฟฟ์ซิตี
สโมสรฟุตบอลคาร์ดิฟฟ์ซิตี หรือคนทั่วไปเรียกว่า คาร์ดิฟฟ์ซิตี เป็นสโมสรฟุตบอลแห่งหนึ่งจากเวลส์ โดยสโมสรแห่งนี้เป็นตัวแทนจากเมืองคาร์ดิฟฟ์ ก่อตั้งขึ้นในปี ค.ศ. 1899 มีสนามเหย้าคือคาร์ดิฟฟ์ซิตีสเตเดียม ปัจจุบันเล่นอยู่ในพรีเมียร์ลีก ลีกสูงสุดของประเทศอังกฤษ
ในฤดูกาล 2013-14 อยู่ภายใต้การคุมทีมของมัลกี มักคาย โดยมักคายนำทีมคาร์ดิฟฟ์ซิตีได้เป็นรองแชมป์ ลีกคัพ หลังจากเสมอกับสโมสรฟุตบอลลิเวอร์พูล อยู่ 2-2 แต่แพ้ด้วยการยิงจุดโทษไป 3-2 และนำทีมคาร์ดิฟฟ์ซิตีไปเล่นรอบเพลย์ออฟในการเลื่อนชั้นสู่พรีเมียร์ลีก ฟุตบอลลีกสูงสุดของอังกฤษ แต่ก็แพ้เวสต์แฮมยูไนเต็ดไปทั้ง 2 นัด และในที่สุดเขาสามารถนำสโมสรคาร์ดิฟฟ์เลื่อนชั้นขึ้นสู่พรีเมียร์ลีกลีกสูงสุดของฟุตบอลอังกฤษได้สำเร็จด้วยการเป็นแชมป์เดอะแชมเปียนส์ชิพ อันดับที่ 1 ในฤดูกาล 2012-13 ในต้นปี 2014 มักคายถูกปลดออกเนื่องจากทำผลงานได้ไม่ดี และอูเลอ กึนนาร์ ซูลแชร์ อดีตกองหน้าของแมนเชสเตอร์ยูไนเต็ด ได้รับหน้าที่ผู้จัดการแทน
คาร์ดิฟฟ์ซิตีเลื่อนชั้นขึ้นมาเล่นในระดับพรีเมียร์ลีกได้อีกครั้งในฤดูกาล 2018–19 หลังจากจบฤดูกาลในลีกเดอะแชมเปียนส์ชิพด้วยอันดับที่ 2
มัลกี มักคาย
แมลคัม จอร์จ "มัลกี" มักคาย () เกิดเมื่อวันที่ 19 กุมภาพันธ์ ค.ศ. 1972 เป็นอดีตนักฟุตบอลทีมชาติสกอตแลนด์ มักคายเคยเล่นให้กับนอริชซิตีและเซลติก สโมสรฟุตบอลชื่อดังจากประเทศอังกฤษและสกอตแลนด์มาก่อน โดยเขาเล่นในตำแหน่งกองหลัง โดยปัจจุบันเขาหันมาทำงานเป็นผู้จัดการทีม ซึ่งเขาเคยคุมทีมสโมสรฟุตบอลคาร์ดิฟฟ์ซิตีในประเทศอังกฤษจนถึงปลายปี ค.ศ. 2013
ชเวบิชกมึนท์
ชเวบิชกมึนท์ () เป็นเมืองทางตะวันออกของรัฐบาเดิน-เวือร์ทเทมแบร์ก ประเทศเยอรมนี มีประชากรราว 62,000 ตั้งอยู่ริมฝั่งแม่น้ำเรมส์ ตั้งแต่ศตวรรษที่ 17 เป็นเมืองที่ผลิตงานหัตถกรรมจากทองและเงิน มีสถาบันผลิตงานโลหะ ส่วนอุตสาหกรรมอื่นเช่น ผลิตสินค้าด้านรถยนต์ เครื่องจักรและกระจก
ซาเฮล
ซาเฮล (Sahel) เป็นเขตรอยต่อ บริเวณกึ่งทะเลทราย บริเวณทะเลทรายสะฮารา แบ่งทวีปแอฟริกาเป็นเหนือและใต้ ตั้งแต่มหาสมุทรแอตแลนติกไปจนทะเลแดง ซาเฮลเป็นภาษาอาหรับ มีความหมายว่า ชายหาด
พื้นที่ของซาเฮลครอบคลุมตั้งแต่ (ไล่จากตะวันตกสู่ตะวันออก) ประเทศเซเนกัล, ทางใต้ของประเทศมอริเตเนีย, ประเทศมาลี, ประเทศบูร์กินาฟาโซ, ทางตอนใต้ของประเทศแอลจีเรีย, ประเทศไนเจอร์, ทางตอนเหนือของประเทศไนจีเรีย, ประเทศชาด, ทางตอนเหนือของประเทศแคเมอรูน, ประเทศซูดาน และประเทศเอริเทรีย
กาโบโรเน
กาโบโรเน () เป็นเมืองหลวงและเมืองที่ใหญ่ที่สุดของประเทศบอตสวานา มีประชากร 191,776 คน จากการสำรวจในปี ค.ศ. 2006 หรือราวร้อยละ 10 ของประชากรของประเทศบอตสวานา ตั้งอยู่ทางตะวันออกเฉียงใต้ของประเทศใกล้เขตแดนประเทศแอฟริกาใต้
รัฐมิซิโอเนส
มิซิโอเนส () เป็นหนึ่งใน 23 รัฐของประเทศอาร์เจนตินา ตั้งอยู่มุมด้านทิศตะวันออกเฉียงเหนือของประเทศ ในภูมิภาคเมโซโปตาเมีย ติดกับประเทศปารากวัยทางทิศตะวันตกเฉียงเหนือ ประเทศบราซิลทางทิศเหนือ ทิศตะวันออกและทิศใต้ และติดกับรัฐกอร์ริเอนเตสทางทิศตะวันตกเฉียงใต้
วอลเลย์บอลหญิงในโอลิมปิกรอบคัดเลือกระดับโลกและโซนเอเชีย 2012
วอลเลย์บอลในโอลิมปิกรอบคัดเลือก ระดับโลกและโซนเอเชีย 2012 () เป็นการแข่งขันวอลเลย์บอลเพื่อคัดเลือกทีมที่ได้อันดับ 1-3 ทีมแรกและทีมจากเอเชียที่อันดับดีที่สุด 1 ทีม (นอกเหนือจากทีม 3 อันดับแรก) เพื่อเข้าแข่งขันโอลิมปิกฤดูร้อน 2012
ระบบการแข่งขันเป็นแบบพบกันหมด แล้วตัดสินจากคะแนนรวมทั้งหมด
ในแมตช์สุดท้าย ญี่ปุ่น ได้แพ้เซอร์เบียไป 2-3 เซต เป็นผลทำให้ไทย หมดสิทธิ์เข้าแข่งขัน โอลิมปิกฤดูร้อน 2012 ที่กรุงลอนดอน สหราชอาณาจักร การแข่งขันในแมตช์ทำให้เกิดข้อกังขาไปต่างๆนานา เพราะญี่ปุ่น ดีกรีอันดับ 3 ของโลก ที่ต้องชนะเซอร์เบียหรือแพ้ 2-3 เซต จึงจะได้ไปโอลิมปิกฤดูร้อน 2012 ลงแข่งขันในแมตช์สุดท้ายช่วงเย็นวันที่ 27 พฤษภาคม 2555 แพ้ให้กับเซอร์เบีย อันดับ 6 ของโลก ไปอย่างค้านสายตาชาวญี่ปุ่นบางส่วน และชาวไทย เห็นได้ชัดเจนจากสปริตของนักกีฬาที่ตีบอลแบบตีทิ้งตีขว้าง ชัดเจนที่สุดคือในเซ็ตที่ 4 ญี่ปุ่นตีบอลเสียเอง 11 คะแนน จนทำให้แฟนๆวอลเลย์บอลชาวไทย กล่าวขานวอลเลย์บอลในแมตช์นั้นว่า วอลเลย์บอลแมตช์ดราม่า หรือ แมตช์ตบล้มต้มคนดู
ในวันสุดท้ายของการแข่งขัน หลังจากการแข่งขันแมตช์ที่ 3 ระหว่าง เกาหลีใต้ กับ เปรู ญี่ปุ่น อยู่ในอันดับ 5 ของการแข่งขัน เซอร์เบีย อยู่อันดับที่ 3 ของการแข่งขัน ส่วน ไทย อยู่อันดับที่ 4
ในการแข่งขันแมตช์สุดท้าย ผลที่ออกมามีอยู่ 3 กรณี
ภาษาโตทา
ภาษาโตทา (Toda) เป็นภาษาในตระกูลภาษาดราวิเดียน พูดโดยชาวโตทา ซึ่งมีราวหนึ่งพันคนในหุบเขานิลคีรี ทางใต้ของอินเดีย ภาษาโตทามีสระถึง 16 เสียง มากที่สุดในบรรดากลุ่มภาษาดราวิเดียนทั้งหมด มีทั้งสระเสียงสั้นและเสียงยาว ภาษาโตทามีเสียงพยัญชนะแบบ fricatives และ trill มากที่สุดในบรรดากลุ่มภาษาดราวิเดียน
ลูกน้ำนม
ลูกน้ำนม () ภาษาเขมรเรียกว่า แพรตึกเดาะ เป็นพืชพื้นเมืองของฟิลิปปินส์ ไทย เวียดนาม กัมพูชา เป็นไม้ยืนต้น ใบเดี่ยว ยาวรี หน้าใบเป็นมัน เขียวเข้ม หลังใบเป็นสีแดง เป็นมัน ดอกออกเป็นช่อ ตามซอกใบ สีเขียวอมเหลือง หรือชมพูอมขาว กลื่นหอม ผลทรงกลม มีทั้งพันธุ์สีเขียว พันธุ์สีเหลืองและพันธุ์สีม่วงแดง พันธุ์เปลือกเขียว เนื้อสีขาว ส่วนพันธุ์เปลือกม่วง เนื้อสีขาวอมม่วง รสหวานหอม เมล็ดสีน้ำตาลอ่อน กินเป็นผลไม้สด
ชื่อสามัญของลูกน้ำนมได้แก่ cainito, caimito, star apple, golden leaf tree, abiaba, pomme dulait, estrella, milk fruit และ aguay ใน เวียดนาม เรียกว่า vú sữa (ตรงตัว: breast-milk)
ผลของลูกน้ำนมมีสารต้านอนุมูลอิสระ เปลือกต้นเป็นยาบำรุงและยาชูกำลัง ยาต้มจากเปลือกใช้เป็นยาแก้ไอ
สปีชีส์ใกล้เคียงเรียกสตาร์แอปเปิล พบในทวีปแอฟริกา เช่น "C. albidum" และ "C. africanum"
ในเวียดนาม พันธุ์ที่มีชื่อเสียงมากคือ Lò Rèn มาจากจังหวัดเตี่ยนซาง ในเซียร์ราลีโอน เรียกว่า "Bobi wata"
อาเมอร์สโฟร์ต
อาเมอร์สโฟร์ต () เป็นเทศบาลและเมืองใหญ่เป็นอันดับ 2 ของจังหวัดยูเทรกต์ ตั้งอยู่ตอนกลางของประเทศเนเธอร์แลนด์ เป็นเมืองที่เจริญเติบโตอย่างรวดเร็ว แต่ยังคงรักษาศูนย์กลางเมืองแบบยุคกลางได้เป็นอย่างดี เป็นชุมทางรถไฟที่ใหญ่ที่สุดเมืองหนึ่งของประเทศ มีสายรถไฟสายตะวันออก-ตะวันตก และเหนือ-ใต้ เมืองได้เฉลิมฉลองครบรอบ 750 ปี ในปี ค.ศ. 2009
ไฮ1
ไฮ1 (; ) เป็นทีมฮอกกี้น้ำแข็งระดับอาชีพที่ตั้งอยู่ในชุนชอน ประเทศเกาหลีใต้ และเป็นหนึ่งในสมาชิกของเอเชียลีกไอซ์ฮอกกี้ ทีมก่อตั้งขึ้นใน ค.ศ. 2004 ซึ่งมีการจัดตั้งผู้เล่นทีมขึ้นในขั้นต้นที่หมดอายุจากลีกเกาหลี ซึ่งไม่ได้ย้ายไปยังทีม อันยังฮัลลา ในทันที จากทีมฮุนไดกับดงวอน ตลอดจนทีมที่ได้รับการยกเลิกอื่นๆ รวมถึงผู้เล่นที่เพิ่งกลับมาจากการรับราชการทหาร ก่อนที่จะเข้าสู่ฤดูกาล 2007-08 ทีมนี้เป็นที่รู้จักในชื่อของ คังวอนแลนด์ () โดยตั้งชื่อตามเจ้าของที่มีชื่อว่า "คังวอนแลนด์คอร์ปอเรชัน"
ไฮ1 มีกิจกรรมการกุศลประจำปีซึ่งเรียกว่า "เลิฟพอยน์" ซึ่งทีมจะทำการบริจาคเงิน 40,000 วอนต่อการทำหนึ่งประตู กับ 20,000 วอนเพื่อช่วยการดำเนินงานโดยรวม ในตอนท้ายของฤดูกาล 2010-2011 ทางทีมได้บริจาคเงินเกือบ 5,000,000 วอนให้แก่องค์กรผู้สูงอายุในเดือนกรกฎาคม ค.ศ. 2009 ไฮ1 รีสอร์ท ซึ่งเป็นบริษัทแม่ของทีมไฮ1 ได้เซ็นสัญญาการออกอากาศห้าปีร่วมกับเอสบีเอสสปอร์ทเพื่อออกอากาศการแข่งขันเกมเจ้าบ้าน
โลโก้ของไฮ1 นั้น จะเป็นสุนัขหูยาวถือไม้ฮอกกี้ โดยเป็นสุนัขสวมแว่นป้องกันกับอุปกรณ์ฮอกกี้ ไม้ตีขนาดใหญ่ที่วาดขึ้นเพื่อแสดงจุดสนใจจากการเข้าตีโดยสุนัข ส่วนทางซ้ายของสุนัขคือชื่อของทีมไฮ1 โดยมีสีหลักคือแดงเข้มล้อมขอบด้วยสีขาวตามด้วยสีดำ และอักษร "H" ในคำว่าไฮ1 จะยื่นออกเป็นข้อไม้จากส่วนที่เป็นโลโก้ และเป็นโลโก้ที่ได้รับการปรับปรุงจากที่โลโก้ก่อนหน้านี้มีจุดเด่นที่ตัวนำโชคในชุดทีมเหย้าอยู่ตรงกลางภายใต้ชื่อ "ไฮ1" ในสามเหลี่ยมสีดำ
เมื่อชื่อของทีมได้เปลี่ยนจากคังวอนแลนด์ มาเป็นไฮ1 เสื้อของทีมก็มิได้มีการออกแบบใหม่มากไปกว่าการปรับปรุงโลโก้ ทั้งเสื้อในแบบทีมเหย้าและทีมเยือนมีส่วนล่างเป็นสีแดงบนเสื้อยืดหลัก และส่วนข้อของแขนเสื้อเป็นสีแดง เสื้อในแบบทีมเหย้าจะเป็นสีขาวที่พาดด้วยแถบสีแดง ส่วนเสื้อในแบบทีมเยือนจะเป็นสีดำที่พาดด้วยแถบสีแดง เสื้อทั้งสองแบบมีอักษรลากหางของคำว่า ไฮ1 บนไหล่ทั้งสองในสีที่ตรงกันข้ามกัน โลโก้ของสปอนเซอร์จะปรากฏเหนือส่วนอกซ้ายและขวา ส่วนบริเวณข้อมือด้านขวาจะมีตัวนำโชคขนาดเล็กปรากฏอยู่ ส่วนทางแขนเสื้อด้านซ้ายจะมีตัวนำโชคเป็นมนุษย์ต่างดาวสีฟ้าปรากฏอยู่ ใน ค.ศ. 2009 ทีมนี้ได้เพิ่มโลโก้ของ ไฮ1 รีสอร์ท ในส่วนที่เป็นสีแดงบนอกของเสื้อเช่นเดียวกับชื่อในอักษรฮันกึลในส่วนที่เป็นสีแดงที่บริเวณด้านหลังของเสื้อ
ตัวนำโชคของไฮ1 เป็นสุนัขสีขาวขนาดใหญ่ที่ยืนตัวตรง ซึ่งมีหูสีขาวที่เหยียดยาวและสวมชุดทีมเยือนของไฮ1ที่ปราศจากตราใดๆ ตัวนำโชคนี้ยังสวมหมวกฤดูหนาวและถุงมือสีเทา ซึ่งตัวนำโชคที่ปรากฏตัวในสื่อสิ่งพิมพ์มักจะสวมแว่นตาป้องกัน ในขณะที่ตัวนำโชคในโลกแห่งความเป็นจริงจะไม่ได้สวม มันมีสองดวงตาขนาดเล็ก จมูกยาว ตลอดจนไม่มีปากที่สามารถมองเห็นได้
เจ้า
เจ้า ในพระยศเจ้านายไทย หมายถึง พระมหากษัตริย์หรือเชื้อสายของพระมหากษัตริย์นับตั้งแต่ชั้นหม่อมเจ้าขึ้นไป ในระบบบรรดาศักดิ์ยุโรป เจ้า (ทั้งเจ้าชายและเจ้าหญิง) ถือเป็นฐานันดรศักดิ์สืบตระกูลในราชวงศ์สำหรับพระราชโอรสธิดาและพระราชนัดดาในพระมหากษัตริย์ เช่น เจ้าชายชาลส์ เจ้าชายแห่งเวลส์ พระราชโอรสในสมเด็จพระราชินีนาถเอลิซาเบธที่ 2 แห่งสหราชอาณาจักร
นอกจากนี้ “เจ้า” ยังอาจหมายถึงประมุขของรัฐขนาดเล็กที่เรียกว่า เจ้าผู้ครองนคร ด้วย เช่น เจ้าแก้วนวรัฐ เจ้าผู้ครองนครเชียงใหม่ ในยุโรป เจ้าชาย ยังหมายถึงเจ้าผู้ครองราชรัฐชั้นพรินซิพาลิตี หากเป็นสตรีก็เรียกว่าเจ้าหญิง เช่น เจ้าชายอัลแบร์ที่ 2 องค์อธิปัตย์แห่งโมนาโก ในปัจจุบันมีราชรัฐชั้นพรินซิพาลิตีเหลือเพียง 3 แห่งในโลก คือ ราชรัฐอันดอร์รา ราชรัฐโมนาโก และราชรัฐลิกเตนสไตน์
เดอะเกรทอเมริกันแบช (2007)
เดอะเกรทอเมริกันแบช (2007) (The Great American Bash (2007)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 22 กรกฎาคม ค.ศ. 2007 ณ สนามเอชพี พาไวลัน ในเมืองแซนโฮเซ รัฐแคลิฟอร์เนีย สหรัฐ ซึ่งเป็นรายการในลำดับรายการเดอะเกรทอเมริกันแบชครั้งที่ 4 โดยแสดงนักมวยปล้ำจากรอว์,สแมคดาวน์และอีซีดับเบิลยู ในรายการนี้มีการแข่งขันปล้ำกัน 9 รายการด้วยกัน
เด็กแสบตะลุยอาณาจักรมด
เด็กแสบตะลุยอาณาจักรมด (อังกฤษ: The Ant Bully) เป็นภาพยนตร์แอนิเมชัน 3 มิติ ออกฉายในประเทศสหรัฐอเมริกาเมื่อวันที่ 28 กรกฎาคม ค.ศ. 2006 ประเทศไทย 5 ตุลาคม พ.ศ. 2549 กำกับโดย John A. Davis ความยาว 89 นาที เพลงประกอบภาพยนตร์โดย John Debney ออกจำหน่ายโดย วอร์เนอร์บราเธอร์ส
ลูกัส (Zach Tyler Eisen) ได้ย้ายไปอยู่ที่หมู่บ้านแห่งใหม่ พ่อแม่ของเขาได้ออกจากบ้านไปงานแต่งที่เปอร์โต แวลาร์ตา ลูกัสได้อาศัยอยู่กับ พี่เลี้ยงทิฟฟานี่ และ ย่ามอมโม่ เขามักถูกเพื่อนแกล้ง จึงเริ่มหงุดหงิดและโกรธเคือง ลูกัสจึงระบายอารมณ์โดยฉีดน้ำใส่รังมดแทน ทำให้ฝูงมดนั้นเริ่มลำบากมาก ฝูงมดจึงวางแผนสร้างกองกำลังเพื่อเข้าไปในบ้านของลูกัส และซ้อค (นิโคลัส เคจ) พ่อมดผู้ชำนาญการปรุงยาแบบวิเศษ ซ๊อคได้ใช้น้ำยากรอกใส่หูของลูกัสในขณะที่เขาหลับอยู่ ทำให้เขากลายร่างเป็นคนตัวเล็ก ทันใดนั้นเขาได้พบกับกองทัพมดและพาตัวเขาไปรังมดเพื่อรับการพิพากษาจากนางพญา นางพญาประกาศให้ลูกัสทำงานอยู่ในอาณาจักรมด ตอนต่อมาโฮวากับฟูแก๊กได้เลี้ยงดูลูกัสและสอนให้เขารู้เรื่องโลกของมดมากขึ้นจากนั้นนิสัยของเขาเปลี่ยนไปเขาจึงได้เข้ากลุ่มกับพวกมดทั้งหมดและไม่คิดทำร้ายพวกมดอีก ลูกัสได้เป็นคนสำคัญและน่าสรรเสริญของอาณาจักรมด และแล้วนักปราบแมลงก็มาถึงที่บ้านของลูกัส ลูกัสได้ร่วมมือกับพวกมดและแมลงต่อสู้อย่างกล้าหาญทำให้นักปราบแมลงเผ่นหนีไปในที่สุด ลูกัสมอบขนมให้มดทุกตัวและเขายิ้มกับมดอย่างเป็นสุข
ทอม เวอร์เนอร์
โทมัส ชาร์เรส "ทอม" วอร์เนอร์ เกิดเมื่อวันที่ 12 เมษายน ค.ศ. 1950 เป็นนักธุรกิจชาว นิวยอร์ก ใน ประเทศอเมริกา ในช่วงปัจจุบันเขาทำงานอยู่ในฐานะ ประธานฝ่ายดำเนินกิจการของ ผลิตภัณฑ์ Boston Red Sox และ เป็นประธานฝ่ายดำเนินการของ บริษัท เฟนเวย์ สปอร์ต กรุ๊ป โดยมีความสัมพันธ์มาเกี่ยวกับวงการฟุตบอลด้วยคือ วอร์เนอร์ เป็นประธานของ สโมสรฟุตบอลลิเวอร์พูล คนปัจจุบัน
วอร์เนอร์ยังเป็น ศิษย์เก่าของมหาวิทยาลัยชื่อดังในอเมริกาคือ มหาวิทยาลัยฮาร์วาร์ด
วอลเลย์บอลหญิงชิงแชมป์เอเชีย 2011
การแข่งขันวอลเลย์บอลหญิงชิงชนะเลิศแห่งเอเชีย 2011 () จัดขึ้นระหว่างวันที่ 15-23 กันยายน 2011 ณ ไทเป ไต้หวัน
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงชนะเลิศแห่งเอเชีย 2009
93-
กลุ่มสหภาพและพลรัฐรวมอำนาจ (วุฒิสภาฝรั่งเศส)
กลุ่มสหภาพและพลรัฐรวมอำนาจ (, UCR) เป็นกลุ่มการเมืองในวุฒิสภาฝรั่งเศส ที่ร่วมอุดมการณ์สนับสนุนรูปแบบของความเป็นกลาง (Centrist) โดยได้ก่อตั้งในปีค.ศ.1986 ในนามของกลุ่มสหภาพฝ่ายกลาง (Centrist Union, UC) โดยได้เปลี่ยนชื่อเป็นอย่างปัจจุบันในปีค.ศ.2011
ในปัจจุบันมีสมาชิกในวุฒิสภาจำนวน 31 ที่นั่ง โดยมีประธานกลุ่มคือ ฟร็องซัว โซเกตโต้
ก๊อด ซีย ออนส์ ซูรินาเม
โคดไซแม็ตโอนส์ซือรีนาเมอ (, "ขอพระเจ้าสถิตอยู่กับซูรินามของเรา") หรือ โอโปโกนเดรอมัน (สรานันโตงโง: , "ลุกขึ้นเถิด เพื่อนร่วมชาติ") เป็นเพลงชาติซูรินาม เพลงชาตินี้มี 2 บทด้วยกัน บทที่ 1 เนื้อเพลงเป็นภาษาดัตช์ และบทที่ 2 เป็นภาษาสรานันโตงโง
ฌอน ไรท์-ฟิลลิปส์
ฌอน คาเมนรูน ไรท์-ฟิลลิปส์ เกิดเมื่อวันที่ 25 ตุลาคม ค.ศ. 1981 เป็นนักฟุตบอลชาวอังกฤษเชื้อสายเกรเนดา ปัจจุบันเล่นให้กับ นิวยอร์ก เรดบูลส์ ในเมเจอร์ลีก สหรัฐอเมริกา โดยเคยติดฟุตบอลทีมชาติอังกฤษมาก่อน เล่นในตำแหน่ง กองกลาง และ ปีกซ้าย
ฌอน ไรท์-ฟิลลิปส์ เคยคบหากับนาโอมิ บราวน์ และมีลูกด้วยกัน 2 คน คือ ดิมาจโจ และ ดีเนย์ ไรท์-ฟิลลิปส์ ก่อนจะเลิกรากันไป
แอนทอน เฟอร์ดินานด์
แอนทอน จูเลี่ยน เฟอร์ดินานด์ เกิดเมื่อวันที 18 กุมภาพันธ์ ค.ศ. 1985 ในหมู่บ้านเบ็คแฮม เมืองลอนดอน ประเทศอังกฤษ ปัจจุบันเล่นให้กับ สโมสรฟุตบอลควีนส์พาร์คเรนเจอร์ส โดยเล่น 2 ตำแหน่ง คือ 
กองหลัง และ วิงแบ็ก
เฟอร์ดินานด์เป็นน้องชายแท้ ๆ ของ ริโอ เฟอร์ดินานด์ อดีตกองหลังของ สโมสรฟุตบอลแมนเชสเตอร์ยูไนเต็ด
แพดดี เคนนี
แพทริก โจเซฟ เคนนี เกิดวันที่ 17 พฤษภาคม ค.ศ. 1978 เป็นนักฟุตบอลชาวอังกฤษ ปัจจุบันเล่นให้กับสโมสรฟุตบอลควีนส์พาร์กเรนเจอส์ ในตำแหน่งผู้รักษาประตู มือหนึ่งของทีม
จักรวรรดิสวีเดน
จักรวรรดิสวีเดน หรือ ราชอาณาจักรสวีเดน ในช่วงระหว่างปีค.ศ. 1561 (หลังจากสวีเดนยึดเอสโตเนีย) และในปีค.ศ. 1721 (เมื่อสวีเดนยกพื้นที่ขนาดใหญ่ในบริเวณตะวันออกเฉียงใต้ของฟินแลนด์ต่อมหาอำนาจรัสเซีย) ระหว่างนั้น สวีเดนเป็นหนึ่งในมหาอำนาจของยุโรป ในสวีเดน สมัยก่อนจะเรียกว่า stormaktstiden ซึ่งหมายถึง มหาอำนาจที่ยิ่งใหญ่ โดยเริ่มต้นในปี 1611 (เมื่อ กุสตาวัส อาดอลฟัส ขึ้นเป็นกษัตริย์) และจบลงในปีค.ศ. 1718 (การสวรรคตของพระเจ้าคาร์ลที่ 12 แห่งสวีเดน และจุดจบของมหาสงครามเหนือ) โดยการเพิ่มอำนาจทางการเมือง จุดประเด็นสำคัญคือการกลายเป็นหนึ่งในสองอำนาจเพื่อค้ำประกันสันติภาพแห่งเวสต์ฟาเลีย (Peace of Westphalia) ซึ่งถูกเข้าร่วมเพื่อเพิ่มดินแดนที่อนุญาตให้อยู่ใกล้ได้อย่างสมบูรณ์ตามแนวคิดทะเลบอลติก เป็นจุดเริ่มต้นและสิ้นสุดของระยะเวลาที่แตกต่างกันในประวัติศาสตร์ยุโรป
หลังจากการตายของกุสตาวัส อดอลฟัส ในปี 1632 จักรวรรดิที่ยืนยาวนี้ถูกควบคุมโดยพวกขุนนางชั้นสูง โดยส่วนมากเป็นพวกของตระกูลออกเซนสเตียร์นาเป็นผู้สำเร็จราชการแทน ความน่าสนใจของขุนนางชั้นสูงตรงกันข้ามกับวิถีทางแห่งเท่าเทียมกัน เช่น การส่งเสริมความเท่าเทียมกันแบบดั้งเดิมในที่ดินภายในสวีเดนถูกเห็นชอบโดยพระมหากษัตริย์และชาวบ้านในพื้นที่ที่ได้รับในช่วงระหว่างสมัยกฎตระกูลเดอ แฟคโต ระบบข้าแผ่นดินไม่ถูกยกเลิก และมีแนวโน้มที่จะจัดตั้งนิคมอุตสาหกรรมถูกกฎหมายในสวีเดนอย่างชอบธรรม แต่การปรับปรุงครั้งใหญ่ในปีค.ศ. 1680 ผลักดันให้ความพยายามของชนชั้นสูงสิ้นสุดลง และเรียกร้องพวกเขาให้คืนนิคมอุตสาหกรรมที่พวกเขาได้รับจากมกุฎกษัตริย์ ระบบข้าแผ่นดินนี้ อย่างไรก็ตาม ยังคงถูกบังคับใช้ในจักรวรรดิโรมันอันศักดิ์สิทธิ์และชาวสวีดิชในเอสโตเนีย ที่ที่ใช้ประโยชน์จากผลพลอยได้ของวิถีทางแห่งความเท่าเทียมกันถูกขัดขวางโดนสนธิสัญญาจากสิ่งที่พวกเขาได้รับ